Józef Chełmòwsczi je nazéwóny kaszëbsczim Leonardo da Vincim, patronëje latosym wëdarzenióm w Kaszëbskò-Pòmòrsczim Zrzeszenim. Ùmarł 4 lata nazôd, w swòjëch artistnëch dokazach òn pòrësziwôł filozofné, religijné, historiczné i pòliticzné zagadnienia. – Më chcemë ò nich pògadac i zajinspirowac do diskùsje młoëch – zapòwiôdô Ana Òrlikòwskô, direchtórka brusczégò Ceńtra. Pòtkanié mdze w nocë z 13 na 14 maja w Kaszëbsczi Kôce w Brusach-Jagliach. To sã mùszi rëchli zapisac.